Carla Abellana

Si Carla Angeline Reyes Abellana o mas kilala bilang Carla Abellana (ipinanganak 12 Hunyo 1986), ay isang artista at modelo sa Pilipinas na gumanap sa mga pangunahing papel sa telebisyon kabilang ang bersiyong Filipino ng telenovelang Rosalinda na sumahimpapawid sa GMA Network. Pangunahing artista rin siya sa My Husband's Lover na gumanap bilang Lally Agatep-Soriano sa kaparehong estasyon. Nakilala rin siya sa kanyang pagganap bilang isang bida sa Sine Novela: Basahang Ginto noong 2009, Kung Aagawin Mo Ang Langit noong 2011, Makapiling Kang Muli noong 2012, My Husband's Lover noong 2013, My Destiny noong 2014, Because of You noong 2015, Mulawin vs. Ravena at I Heart Davao noong 2017, at ang kanyang unang pagganap bilang kontrabida sa Pamilya Roces noong 2018.

Biograpiya
Ipinanganak sa Maynila, Pilipinas, anak siya ng tanyag na artista noong dekada 80 na si Rey "PJ" Abellana, at Rea Reyes. Nakapagtapos siya sa De la Salle University-Manila na may digri ng Batsilyer sa Sining sa Sikolohiya.

Karera
Nagsimula an karera ni Abellana bilang isang modelo sa komersyal. Nang 2009, siya ay nag-auditio para sa Zorro, ngunit ang GMA Network ay ipinasok siya bilang isang bida sa Rosalinda. Kasunod nito, siya ay naging isang modelo ng Bench, nang 2009. Noong 2011, si Nigel Barker ay kinunan siya ng isang litrato para sa Philippine Tatler. Siya ay lumabas din sa Philippine Fashion Week noong 2011, kung saan iminodelo niya ang mga damit ni Michele Sison. Siya rin ay naging isang host sa SOP Rules, StarStruck, Party Pilipinas, at sa cooking show na Del Monte Kitchenomics, pati na rin sa Karelasyon, isang serye ng mga antolohiya nang drama. Naging host din siya sa mga pageants, tulad nang Binibining Pilipinas 2010 at Miss World Philippines 2013. Noong 2013, siya ay sumali sa Sunday All Stars bilang isang tagahatol.

Si Carla ay isang kontratadong aktres ng Regal Films. Nagpirma na siya nang 12-picture contract sa kompanya. Ang una niyang pelikula sa ilalim ng Regal Films ay ang Mamarazzi.  Lumabas si Abellana sa una niyang horror film, na naging entry sa 2010 Metro Manila Film Festival, ang Shake, Rattle & Roll XII. Noong Setyembre 2011, si Abellana ay nagbida sa pelikula ng Regal Films na My Neighbor's Wife. Sa huling buwan ng 2011, si Abellana ay lumabas din sa dalawang pelikula, na parehong naging entry sa 2011 Metro Manila Film Festival: ang Yesterday, Today, Tomorrow at sa 2013 Manila Kingpin: The Asiong Salonga Story. Noong 2014, nagsimula siya sa komedya ni Jose Javier Reyes na "Somebody to Love" kasama si Matteo Guidicelli, at sa "So It's You" kasama si Jc De Vera at Tom Rodriguez. Noong 2015, siya ay naging bida muli kasama si Tom Rodriguez sa pelikulang "No Boyfriend Since Birth," ang kanyang pangalawang pelikula kasama si Reyes.

Filmograpiya

Telebisyon

Drama at Komedya

Hosting

Pelikula

Gawad asin nominasyon

Mga sanggunian

Panlabas na kawing 

 

Mga artista mula sa Pilipinas